**Podružnica Split**

***predsjednica dopredsjednik tajnica***

 *Dušanka Martinović Kaliterna Damir Roje Anamarija Jurčev Savičevič*

*AMZH-podružnica Split u suorganizaciji s HLZ-podružnicom Split i Muzejom grada Splita pozivaju Vas na*

 **Okrugli stol „Sretna usta su sretno tijelo“**

Oralne bolesti su javnozdravstveni problem koji pogađa 3,5 milijardi ljudi diljem svijeta. Poteškoće prilikom žvakanja, gutanja i govora neosporno narušavaju kvalitet života. Oralne bolesti imaju veliki zdravstveni, socijalni i ekonomski značaj.

Porazni statistički podaci motivacija su za provođenje javnozdravstevnih kampanja diljem svijeta u cilju usvajanja pravilnih mjera odražavanja oralne higijene i upravljanja čimbenicima rizika. Oralno zdravlje je neodvojivi dio općeg zdravlja, brojne sustavne bolesti mogu imati prve simptome upravo u usnoj šupljini. S druge strane, različite bolesti usne šupljine (zubi, parodont, sluznica) mogu potaknuti razvoj pojedinih bolesti ili pogoršati već postojeću bolest. Parodontitis, bolest potpornih struktura zuba prisutna je u 80 % odraslih. Istraživanja su pokazala snažnu povezanost parodontitisa i šećerne bolesti. Bolna ulcerozna upala sluznice usne šupljine i ždrijela može se javiti za vrijeme kemoterapijskog liječenja i potaknuti razvoj lokalne i sustavne infekcije. Multidisciplinarni pristup onkološkom bolesniku osigurat će kontinuirano onkološko liječenje i povoljnije ishode liječenja.

Na Svjetskom stomatološkom kongresu, Svjetske stomatološke federacije (FDI), održanog 24. rujna 2023. godine u Sydneyu, FDI je pokrenuo novu temu za sljedeću trogodišnju kampanju 2024. – 2026. „Sretna usta su ...“. Stoga, naš okrugli stol nosi naziv „Sretna usta su sretno tijelo“ kao dio tog dojmljivog slogana.

Cilj nam je pokušati približiti kompleksnu povezanost oralnog i općeg zdravlja iz perspektive specijalista parodontologije, oralne medicine i stomatološke protetike.

**Predavači:**

1. **Doc. prim. dr. sc. Marija Roguljić**, specijalistica parodontologije- Parodontitis i sustavne bolesti – bidirekcijski odnos
2. **Dr. sc. Ana Glavina**, specijalistica oralne medicine – Kemoterapija i usna šupljina
3. **Izv. prof. prim. dr. sc. Ivan Kovačić**, specijalist stomatološke protetike – Temporomandibularni poremećaji

*Predavanja će se održati 30. travnja u „Staroj gradskoj viječnici“, Narodni trg 1. s početkom u 18 h.*

 *Veselimo se Vašem dolasku !*

*S poštovanjem,*

**

*prof. emer. Dušanka Martinović Kaliterna, predsjednica podružnice Split- AMZH*